Lingua Venedica
Vide etiam paginam discretivam: Lingua Venedica (discretiva). Lingua Venedica (Wenedyk) est lingua artificiosa, ficta anno 2002 a traductore Batavo Iohanne Van Steenbergen. Haec fictiva lingua Romana est, quae derivatur directe a lingua Latina Vulgare, sed substratum forte Slavicum habet et monstrat qualis lingua crescere possit cum pars Poloniae contemporalis incorporata sit in Imperium Romanum. Consequitur lingua Romana affecta ab eisdem mutationibus atque lingua Polonica. Paene totum vocabularium grammaticaque derivantur e Latina Vulgari, phonologia syntaxis orthographiaque autem captae sunt e lingua Polonica. Venedicum non fictum est ut sit lingua auxiliaris quam loquuntur homines viventes. In vicem illius, Venedicum lingua fictiva est quae particips est in historia alia Ill Bethisad, inventa ab Andreo Smith. In mundo illo, Venedice loquuntur Venedi, par Polonorum, qui cum Lithuanis incolunt Rempublicam Duarum Coronarum.